בחינה מספר 1 לדוגמה

המהווה את עבודת הבונוס של הקורס

מרצה: ד״ר שי צבאן

**This example is for practice and familiarization only. The actual exam will cover *all* courses’ materials and may include questions requiring deeper analysis, inference, and application than shown here. Do not rely solely on this example for your preparation; ensure you study the full breadth of the course content.**

**אופן ההגשה:**

יש להגיש את הבחינה בתיבת ההגשה ב-Moodle בלבד, עד לסיום הקורס.

ההגשה תכלול פירוט מלא ומפורט של דרך הפתרון, בצורה שלמה ומסודרת.

פתרון לא מסודר עלול להוביל להפחתת ניקוד / הפחתת בונוס.

ההגשה תבוצע בקובץ אחד בלבד (אפשרי Excel, Word ו/או PDF). אם מגישים עבודה סרוקה, יש לשמור על כתב יד מסודר, ולדאוג לסרוק באפליקציה כגון Cam scanner. הגשות לא מסודרות ו/או לא לפי התנאים יפגעו בבונוס.

לנוחותכם, פתרון \*סופי\* לשאלות פורסם באתר בנפרד, לצרכי למידה. אפשרי בהחלט להגיש את המטלה לפני המועד האחרון להגשה.

לשאלות – ניתן לפנות לד״ר צבאן בצורה מסודרת: לציין את שם הקורס, המוסד הלימודי, העתק מהשאלה ומהדיון המלא. שאלות ללא המידע המלא בצורה מסודרת עלולות שלא להיענות או להטעות.

כתובת הדוא״ל: [shay.tsaban@gmail.com](mailto:shay.tsaban@gmail.com)

שאלה 1

לפניכם מספר טענות:

טענה 1: עקומת התמורה מתארת את צירופי הייצור המועדפים על הפרטים במשק

טענה 2: עקומת התמורה מתארת את כל צירופי הייצור האפשריים במשק

טענה 3: עקומת התמורה מתארת את צירופי הייצור היעילים במשק

טענה 4: לפי התאוריה הכלכלית, המצאות על עקומת התמורה לאורך זמן משמעה שחיקת כח העבודה במשק

הטענה / הטענות הנכונה / הנכונות:

1. טענה 1 בלבד
2. טענה 2 בלבד
3. טענה 3 בלבד
4. טענה 4 בלבד
5. טענות 1 ו-3

שאלה 2

למשה יש 4 מפעלים המתאימים לייצור נקניק. במפעלים אלו ניתן לייצר נקניק או נקניקיה, לפי הלוח הבא:

|  |  |  |
| --- | --- | --- |
| מפעל | נקניק | נקניקיה |
| א | 20 | 10 |
| ב | 6 | 18 |
| ג | 16 | 10 |
| ד | 12 | 8 |

נתון שהמשק מייצר 24 נקניקיות באופן יעיל. משום כך:

1. העלות האלטרנטיבית השולית לייצור נקניקיה היא 1.6 נקניק
2. העלות האלטרנטיבית השולית לייצור נקניק היא 1.5 נקניקיה
3. כאשר מייצרים 24 נקניקיות, לא מייצרים כלל נקניק
4. את הנקניקיות מייצרים במפעלים א ו-ב
5. את הנקניקים מייצרים במפעלים א ו-ב

שאלה 3

שינויים בעקומת הביקוש ייגרמו בהכרח כתוצאה מכך ש:

1. חלו שינויים במחירי המוצרים
2. חלו שינויים במחירי מוצרים אחרים
3. חל שינוי בהכנסה
4. חל שינוי בטעמים
5. חל שינוי בעקומת ההיצע בענף

שאלה 4

לפניכם מספר טענות לגבי הדרך שבה יצרן ימקסם את הרווח (או ימזער הפסד) בתנאי תחרות משוכללת, בטווח הקצר:

טענה 1: עליו לייצר כמה שיותר, על מנת להגדיל את המכירות, ובהתאם – את הרווחים

טענה 2: עליו לייצר עד לנקודה שבה משתווה מחיר המוצר לעלות הממוצעת המשתנה

טענה 3: עליו לייצר עד לנקודה שבה הרווח השולי מירבי

טענה 4: עליו לייצר עד לנקודה שבה המחיר משתווה למינימום העלות המשתנה הממוצעת

הטענה / הטענות הנכונה / הנכונות:

1. טענה 1 בלבד
2. טענה 2 בלבד
3. טענה 3 בלבד
4. טענה 4 בלבד
5. כל הטענות שגויות

שאלה 5

איזה מהמקרים הבאים לא יגרום לתזוזת עקומת הביקוש למוצר?

1. גידול בהכנסות הצרכנים, בהנחה שהמוצר נחות
2. ירידה בעלות גורמי הייצור של המוצר
3. עלייה במחיר מוצר תחליפי
4. עלייה בהכנסות הצרכנים, בהנחה שהמוצר נורמלי
5. כל יתר התשובות שגויות

שאלה 6

עקומת ההיצע למוצר היא קשיחה לחלוטין. כתוצאה מהענקת סובסידיה לכל יחידה מיוצרת:

1. הוצאות הצרכנים לא ישתנו
2. הוצאות הצרכנים לא ישתנו רק בהנחה שהביקוש יחידתי
3. הוצאות הצרכנים יגדלו רק בהנחה שהביקוש גמיש
4. הוצאות הצרכנים יקטנו רק בהנחה שהביקוש קשיח
5. הוצאות הצרכנים יגדלו

שאלה 7

עקומת ההיצע של הטווח הקצר היא:

1. עקומת ההוצאות השוליות החל מ-Min AVC
2. עקומת ההוצאות השוליות החל מ-Min ATC
3. עקומת ההוצאות השוליות לכל אורכה
4. עקומה יורדת משמאל לימין
5. כל יתר התשובות שגויות

שאלה 8

במדינה א קיימים עובדים שכל אחד מהם יכול לייצר 10 מכונות בשנה או 20 טון חיטה בשנה. במדינה ב קיימים עובדים שכל אחד מהם יכול לייצר 4 מכונות בשנה או 6 טון חיטה בשנה. לפיכך:

1. מסחר בינלאומי כדאי לשתי המדינות כאשר מחיר 1 טון חיטה יהיה בין 1.5 ל-2/3 מכונה
2. מסחר בינלאומי כדאי לשתי המדינות כאשר מחיר 1 טון חיטה יהיה גדול מ-2/3 מכונה
3. מסחר בינלאומי לא כדאי למדינה א לאור העובדה שלעובדים שלה קיים יתרון מוחלט בייצור
4. מסחר בינלאומי כדאי לשתי המדינות כאשר מחיר 1 מכונה יהיה בין ½ ל-2/3 טון חיטה
5. מסחר בינלאומי כדאי לשתי המדינות כאשר מחיר 1 מכונה יהיה בין 1.5 ל-2 טון חיטה

שאלה 9

הניחו כי בננות ותפוחים הם מוצרים תחליפיים. עוד הניחו כי חל שיפור טכנולוגי בייצור הבננות. כתוצאה מכך:

1. לא תחול השפעה על שוק התפוחים
2. תחול ירידה במחיר הבננות ועלייה בפדיון יצרני התפוחים
3. תחול עלייה בפדיון יצרני הבננות וירידה בכמות הבננות הנרכשת
4. תחול ירידה במחיר התפוחים וירידה בפדיון יצרני התפוחים
5. כל יתר התשובות שגויות

שאלה 10

מוצר X נמכר בתנאי תחרות משוכללת, כאשר עקומות הביקוש וההיצע למוצר רגילות. מחיר גורם הייצור שבו משתמשים לייצור המוצר הוזל, ובמקביל חלה ירידה בהכנסות הצרכנים הרוכשים את המוצר. כמו כן, ידוע שהמוצר נורמלי. לפיכך, התוצאה הצפויה בשוק המוצרים היא:

1. המחיר ירד, אך לא ברור מה יקרה לכמות המוצר בנקודת שיווי המשקל
2. ייתכן שכמות שיווי המשקל לא השתנתה
3. כמות שיווי המשקל ירדה בוודאות
4. מחיר המוצר לא ישתנה
5. כמות המוצר תרד, אך לא ברור מה קרה למחיר המוצר בשיווי משקל

שאלה 11

מוצר נחות הינו:

1. מוצר שככל שמחירו עולה, נקנה ממנו יותר
2. מוצר שככל שהכנסתנו תרד, נקנה ממנו פחות
3. מוצר אשר קונים ממנו יותר, כאשר מחירי המוצרים האחרים מתייקרים
4. מוצר אשר ככל שהכנסותינו קטנות, קונים ממנו יותר
5. מוצר אשר הכמות הנצרכת ממנו היא בלתי תלויה בהכנסה

שאלה 12

הממשלה מטילה מס בסכום קבוע על המוצרים, נטל המס ייפול על הצרכנים בלבד אם:

1. עקומת הביקוש קשיחה לחלוטין
2. הצרכנים אחראים על העברת המסים לממשלה בעצמם
3. השוק פועל בתנאי תחרות משוכללת
4. עקומת הביקוש גמישה לחלוטין
5. היצרנים הם אלו שמעבירים בפועל את המסים לממשלה

שאלה 13

בחברה מבנה הוצאות כדלקמן:

כאשר מייצרים 8 יחידות תפוקה, העלות המשתנה הממוצעת היא 15 ש״ח ליחידה.

כאשר מייצרים 9 יחידות תפוקה, העלות המשתנה הממוצעת היא 18 ש״ח ליחידה.

מכך ניתן להסיק שהעלות השולית כאשר מייצרים 9 יחידות היא (בש״ח):

1. 1
2. 3
3. 42
4. 120
5. כל יתר התשובות שגויות

שאלה 14

במשק יש שני שדות. שדה אחד יכול לגדל אבטיחים והשדה השני יכול לגדל מלונים. מחיר מלון הוא 2 ש״ח ליחידה ומחיר אבטיח הוא 3 ש״ח ליחידה. במשק משולם שכר מינימום לעובדים.

להלן פונקציית הייצור בשדות:

|  |  |  |
| --- | --- | --- |
| מס׳ עובדים | תפוקת מלון | תפוקת אבטיח |
| 1 | 10 | 8 |
| 2 | 15 | 15 |
| 3 | 18 | 20 |
| 4 | 20 | 22 |

סמנו את הטענה הנכונה:

1. אם שכר המינימום הוא 20 ש״ח, המשק יעסיק 7 עובדים
2. אם שכר המינימום הוא 15 ש״ח, המשק יעסיק 3 עובדים
3. אם שכר המינימום הוא 8 ש״ח, המשק יעסיק 5 עובדים
4. אם שכר המינימום הוא 6 ש״ח, המשק יעסיק 5 עובדים
5. אם שכר המינימום הוא 6 ש״ח, המשק יעסיק 3 עובדים

שאלה 15

במשק מסוים ניתן לייצר שני מוצרים בלבד: לחם ופיתות. כדי לייצר כיכר לחם (יחידת לחם) נדרשים שני עובדים ותנור אחד. כדי לייצר פיתות נדרש עובד אחד ושני תנורים. לרשות המשק 100 עובדים ו-200 תנורים. סמנו את הטענה הנכונה:

1. אם המשק מייצר 100 לחמים, תיווצר אבטלה מבנית של עובדים
2. אם המשק מייצר 50 לחמים, לא תהיה אבטלה מבנית במשק
3. אם המשק מייצר 100 פיתות, לא תהיה אבטלה מבנית במשק
4. אם המשק מייצר 50 פיתות, תהיה אבטלה מבנית של תנורים
5. בכל נקודה על עקומת התמורה תהיה אבטלה מבנית של עובדים

שאלה 16

הביקוש למוצר הוא קשיח (גמישות קטנה מ-1) אם:

1. הוצאות הצרכן על המוצר קבועות לכל אורכה של עקומת הביקוש
2. סך ההוצאות של הצרכן על המוצר עולות ככל שמחיר המוצר עולה
3. למוצר שימושים רבים
4. המוצר הוא מוצר נחות
5. למוצר יש תחליפים רבים

שאלה 17

להלן נתונים מתוך עקומת ביקוש של צרכן:

במחיר 35 ש״ח ליחידה, הצרכן מתכנן לצרוך 8 יחידות

במחיר 40 ש״ח ליחידה, הצרכן מתכנן לצרוך 7 יחידות

מכאן, שגמישות הביקוש למוצר היא:

1. יחידתית
2. קשיחה (גמישות קטנה מ-1)
3. גמישה (גמישות גדולה מ-1)
4. לא מוגדרת
5. כל יתר התשובות שגויות

שאלה 18

שוק המגהצים מצוי בתחרות משוכללת וחלו בו השינויים הבאים:

1. חל שיפור טכנולוגי בייצור מגהצים
2. לצרכנים נודע כי השימוש במגהצים עלול להיות בעל השפה מסרטנת

כתוצאה מכך יחולו השינויים הבאים בשוק המגהצים:

1. מחיר המגהצים ללא שינוי וכמותם תגדל
2. כמות המגהצים ללא שינוי ומחירם יעלה
3. כמות המגהצים תרד ולא ברור מה יקרה למחיר
4. כמות המגהצים תעלה ומחירם לא ישתנה
5. מחיר המגהצים ירד ולא ברור מה יקרה לכמותם

שאלה 19

כאשר מחיר מוצר גבוה מהמחיר שלו בשיווי משקל, הרי ש:

1. הכמות המבוקשת במחיר זה גבוהה מהכמות המוצעת
2. קיים עודף ביקוש למוצר
3. הכמות המוצעת במחיר זה גבוהה מהכמות המבוקשת
4. אין עודפי ביקוש ו/או עודפי היצע במחיר זה
5. זהו המחיר שישרור בשוק לאורך זמן

שאלה 20

הניחו כי המוצרים D ו-V הם מוצרים תחליפיים. חל שיפור טכנולוגי בייצור מוצר D, ועקומות הביקוש וההיצע של שני המוצרים רגילות. לפיכך:

1. מחיר שני המוצרים יעלה.
2. מחיר מוצר D ירד ומחיר מוצר V יעלה
3. מחיר מוצר D ירד ומחיר מוצר V לא ישתנה
4. מחירי שני המוצרים ירדו
5. לא יחול שינוי במחיר מוצר D